RICHMOND, VIRGINIA, UN ORAȘ DESPUIAT DE 
ISTORIE... 


de Nicolae NIȚĂ 


Oare ce s'ar întâmpla dacă Statuia Aviatorilor, Arcul de Triumf, 
statuile lui Mihai Viteazul, Cuza, Kogălniceanu, Eminescu sau Spiru 
Haret din Bucureşti vor fi distruse, aşa cum s'a petrecut în ultimii 
ani în Richmond, fosta capitală a 
Statelor Confederate, unde toate 
monumentele au fost puse la 
pământ? Ce răspuns veţi avea la 
smârcurile de iarbă decrelată ce 
vor acoperi locul acestor 
monumente de valoare 
inestimabilă, martore în timp ale 
istoriei? Cum aţi caracteriza un 
act atât de barbar şi primitiv al 
unei minorităţi care v'ar distruge 
cultura şi istoria prin forța 
intimidării şi mijloace primitive 
care pur şi simplu nu pot fi 
descrise? Cum? Ce atitudine veți 
lua în faţa unei alternative atât de 
monstruoase? 


Poate că povestea de faţă va fi o 
lecţie bună pentru unii şi sperăm 
că vor putea învăţa ceva din ea... 


Este povestea tragică a oraşului 
Richmond şi, cu siguranţă, nimeni 
nu vrea ca această poveste să se 
repete şi să devină povestea 
oraşelor lor... 


Dar povestea oraşului Richmond 
nu este doar una singulară, a ceea ce s'a întâmplat într'un singur 
oraş din America; este o poveste multiplicată la scară naţională, în 
alte oraşe, sate şi aşa mai departe, cimitire sau locuri în care zeci de 


mii de simboluri sudice au fost distruse şi profanate de mişcarea de 
stânga atee care a făcut atâtea nenorociri în ultimul timp. 


De aceea, mai mult ca oricând, nu lăsaţi ca moştenirea strămoşilor 
să fie distrusă şi terfelită de 
progresismul actual! Pentru 
că, dacă nu vom fi 
apărătorii valorilor 
moştenite de la strămoşii 
noştri, ne vom trezi într'un 
uriaş hău al istoriei, într'un 
gol care ne va înconjura 
conştiinţa, dezbrăcaţi şi de 
Adevăr, dar şi de Libertate... 


În ciuda sondajelor repetate 
care au demonstrat că 
majoritatea populaţiei din 
statul Virginia s'a opus distrugerii monumentelor în nu mai puţin de 
nouă (9) referendumuri (cetăţenii votând în mod covârşitor pentru 
menţinerea memorialelor confederate din statul Virginia şi capitala 
sa, Richmond), răzvrătiţii 
din conducerea oraşului, 
treziți dintro dată de 
„justiţia socială” şi încurajați 
în plus de cele câteva sute de 


vandali extremişti Și 
anarhişti pripăşiţi, au dat cu 
neruşinare frâu liber 


fărădelegilor şi actelor de 
profanare, scenariu de final 
al distrugerii monumentelor 
confederate. 


Amintim doar în paranteză 
că proporţia albilor din 
statul Virginia este de cca. 
64,95 %, în timp ce afro- 
americanii (negrii) constituie aproximativ 19,01 %, după cum arată 
statisticile recente referitoare la statul Virginia (2022), restul fiind un 
conglomerat de alte rase: hispanici, latini şi asiatici. Pentru oraşul 


Richmond de care ne ocupăm, ultimele date demografice indică 
faptul că proporţia albilor este de 57%, în comparaţie cu cea a negrilor 
reprezentând cca. 28%, iar restul din celelalte rase. 


Personal, am vizitat oraşul doar pentru câteva zile, mai bine de 15 ani 
în urmă, în aerul însorit şi primăvăratic inundat de verdele crud al 
începutului de Mai şi de parfumul florilor de primăvară; am rămas 
de-a dreptul impresionat, fascinat pentru totdeauna de frumuseţea 
clădirilor şi grandoarea monumentelor întâlnite în scurtul răgaz pe 
care l-am avut la dispoziţie 
atunci. 


Una dintre cele mai 
cunoscute şi vizitate artere 
istorice ale oraşului, 
Bulevardul Monumentului 
se întinde pe o lungime de 
aprox. 2 km., străjuit pe 
mijloc şi în ambele părţi de 
copaci, de flori şi spaţii 
verzi frumos aranjate 
aproape pe întregul parcurs. Construit între anii 1890 - 1929, 
"Monument Avenue" este un bulevard rezidenţial unic. Fiind unul 
dintre cele mai vechi oraşe mari din Statele Unite, Richmond prezintă 
exemple uimitoare de stiluri arhitecturale. Unele dintre cele mai vechi 
case şi clădiri ale sale datează de secole, clasificând Richmond-ul 
drept orașul cu cea mai variată arhitectură istorică. Predomină stilul 
colonial, casele cu două etaje din cărămidă roşie de la sfârşitul 
secolului al XIX-lea, cu portice, coloane albe, ornamente pictate în alb 
şi ferestre multiple flancate de obloane, și care se păstrează în condiţii 
foarte bune şi astăzi de-a lungul acestui bulevard impresionant. 


Nu demult, şase monumente erau situate de-a lungul intersecţiilor 
majore ale bulevardului, cinci dintre ele în onoarea liderilor militari 
confederați şi unul în onoarea cunoscutului jucător de tenis Arthur 
Ashe, născut în Richmond. 


La scurte intervale, întretăindu-se cu arterele mai mici ale oraşului, 
sensuri giratorii înconjurau statuile de bronz de altădată aliniate pe 
socluri de granit sau marmură, aducând omagiu celor care au luptat 
pentru Confederație: J.E.B. Stuart, Jefferson Davis, Stonewall 


Jackson, Matthew Fontaine Maury şi, desigur, majestuosul 
monument dedicat Gen. Robert E. Lee care, prin masivitatea, 
înălţimea şi măreţia lui domina întreg oraşul Richmond. 


Pavat în cea mai mare parte cu piatra cubică rămasă aşa încă de la 
construirea lui şi a rezidenţelor, largul bulevard pare astăzi pustiu 
după îndepărtarea monumentelor, un cuprins părăsit de viaţa care 
altădată pulsa de faima cucerită şi de turiști. 


A rămas totuşi drept singurul bulevard rezidenţial grandios al 
națiunii americane, cu memoriale care au supravieţuit în cea mai 
mare parte nemodificate până la distrugerea lor abominală din ultimii 
ani. 


"Monument Avenue" (Bulevardul Monumentului - numit aşa după 
primul monument construit, cel al generalului Robert E. Lee), a servit 
ca o  reamintire fizică 
constantă a angajamentului 
adânc înrădăcinat de a onora 
şi promova Confederaţia şi 
cauza ei în Războiul Civil 
care a avut loc acum mai 
bine de 150 de ani. 


Astăzi, rămăşiţele statuilor 
confederate zac aruncate în 
aer liber  întro locație 
necunoscută, stivuite într'un loc părăsit de lângă râul care străbate 
capitala Virginiei, locaţie ferecată jur împrejur de autorităţi şi ascunsă 
de orice priviri indiscrete care i-ar periclita secretul. Cei câţiva aleşi 
"pe sprânceană" să acceseze locul cu pricina, au acceptat doar cu 
condiţia să nu dezvăluie sau să dea indicii din motive - aşa zise - "de 
securitate". Se pare totuşi că este o fostă zonă industrială, cel mai 
probabil dezafectată şi pustie de mulţi ani, în apropierea unei uzine 
de apă după cum putem deduce din cele afirmate de "norocoşii” 
jurnalişti care şi-au luat angajamentul în faţa autorităţilor să păstreze 
taina, dar mai ales, să nu-şi explice temerile prin scris. Temerile nu 
pot fi decât de totală "repudiere", şi nu pot fi decât la adresa figurilor 
istorice care au reprezentat Statul Confederat - cum rezultă dintr'un 
articol apărut pe această temă delicată - ale căror monumente 
dezmembrate şi-au găsit sfârşitul ce-l "meritau", aruncate pe lespezile 


de beton şi pietriş ale unei parcări abandonate, şi pentru care nu 
avem dreptul să conversăm în "contradictoriu" (aşa spus "să 
dezbatem"), adevărul impus fiind doar unul singur ; fără lacrimi de 
crocodil şi chestionări, autorităţile cunosc bine situaţia, mai ales 
într un stat totalitar ca cel de azi, unde orice drept la | tepic 


sn 


"incriminează" pur şi simplu! 

Unul dintre "norocoşii" de care 
aminteam, corespondent de 
presă al agenției internaționale 
de ştiri „Associated Press”, ne 
explică dealtfel destul de plastic | 
cele văzute la faţa locului (într'o i 
sală din interiorul unei clădiri), 
care "e plină de aceşti bărbaţi 
de bronz cu spatele rigid, 
aşezaţi în jurul pompelor de canalizare, uitându-se parcă unul la altul 
printre baionete. Chiar şi după standardele adunărilor 
supremaciştilor albi - mai scrie el -, sună ca cel mai prost cocktail de 
petrecere care a avut loc vreodată”. 


O A statue of the Confederate general AP Hill. Photograph: Lenin Nolly 


Aproape că este pus pe şagă corespondentul nostru, dar căruia totuşi 
îi mulţumim pentru confirmarea care aduce dia în tai si 
memorialelor de pe întregul poza 
teritoriu al statului Virginia, 
profanate şi vandalizate de 
anarhişti, statui despre care nu 
sa ştiut nimic pentru mult 
timp, anume unde au fost 
"depozitate" şi dosite de ochii 
oamenilor. Orice rău, are după 
cum se vede şi binele lui!... 


După cum se poate vedea, mulţi arerenarserre states tie in an open-air industrial area. Photograph: Lenin Nolly 
dintre cei care au scris în ultima vreme despre distrugerea 
monumentelor din Richmond în presa comandată nu înţeleg 
distincția importanţei lor istorice, simpli coțcari şi visători care 
încearcă cu înverşunare să ne explice cu orice preţ contrariul şi să ne 
demonstreze însemnătatea "beneficiului” şi "echilibrului" social 
rezultat. 


Ei bine, aici vorbim de istorie, indiferent dacă ne place ori nu, pe care 
trebuie s'o respectăm şi să tragem oarecari învățăminte. Chiar dacă 
marmura, granitul, piatra și bronzul pot fi îndepărtate, istoria rămâne 
aceiaşi, pentru totdeauna! 


John Simpson, ca mulţi alţi istorici americani, ţine să arate că 
înălţarea acestor monumente a fost „mai mult de natură nostalgică" și 
morală, urmărind „să reînvie mândria sudică şi încrederea în sine”, cu 
alte cuvinte un efort romantizat al sudiştilor de a-şi proteja şi păstra 
cultura. Tot el susţine că Războiul Civil nu s'a dus pentru sclavie, ci 
pentru drepturile statelor şi că soldaţii confederați au căutat doar să- 
şi protejeze teritoriile de invadarea Nordului. Desigur, alţi istorici 
combat această teză şi o contestă în termeni diferiţi, susținând că 
războiul a dus primordial şi la abolirea sclaviei, chiar dacă ea s'a 
menţinut pentru mulţi ani - într'o formă sau alta -, atât în Nord, cât şi 
în Sud. 


În spiritul reconcilierii convenite între cele două părţi la finele 
sângerosului conflict care a avut loc, ridicarea monumentelor 
confederate și unioniste s'a făcut de comun acord, atât în Nord, cât şi 
în Sud. 


Astăzi, după cum vedem, reconcilierea a intrat în impas, subordonată 
altor interese care divizează şi mai mult societatea americană, supusă 
celor mai drastice măsuri de constrângere. Teama de adevăr e 
ucigătoare pentru unii! 


Indiscutabil, tragedia petrecută „între aceiaşi fraţi” ai Americii şi 
rănile Războiului Civil au fost profunde pentru toţi! Sute de mii de 
soldaţi şi-au pierdut viaţa fără să-şi poată alege tabăra de luptă; de 
aceea, distrugerea monumentelor constituie o adevărată pângărire a 
memoriei lor şi, în sfârşit, a istoriei care oricât s'ar vrea a fi rescrisă de 
„contracultura” de astăzi, nu poate fi nici ştearsă, nici îngropată! 
Adevărul nu poate fi convertit! 


Monumentul bravului Gen. Robert E. Lee din Richmond (înfățișat pe 
un cal deasupra unei baze mari de marmură cu o înălţime de peste 18 
m.), a fost primul monument instalat în anul 1890 în fosta capitală 
confederată şi, în cele din urmă, va fi şi ultimul îndepărtat din oraş la 
8 Sept. 2021. Lucrarea ecvestră a Gen. Lee, construită în Franţa şi 
expediată în Virginia (inclusă - cum am spus - în Registrul naţional al 


locurilor istorice din America împreună cu celelalte monumente din 
Richmond), a fost şi a rămas cea mai mare şi impunătoare statuie a 
oraşului timp de peste 130 de ani. Acum, zace tăiată grosolan de la 
mijloc, alături de alţi mari generali confederați, într'un adevărat şi 
parcă ireal "cimitir al monumentelor distruse şi pângărite” pentru a 
se potoli capriciile câtorva activişti ignoranţi şi plini de ură, ură 
insuflată şi plăsmuită încă de pe vremea "sublimului” preşedinte 
Barack Obama care a dus la segregarea accentuată dintre albi şi negri. 


O VICTIMĂ COLATERALĂ 


După ce a stat santinelă timp de mai bine de douăzeci de ani lângă 
intrarea din față a Muzeului de Istorie şi Cultură din Virginia (după 
cum a fost redenumit actualmente fostul "Institut Memorial 
Confederat" (Battle Abbey) 
fuzionat în 1958 cu "Societatea 
de Istorie a Virginiei"), o 
sculptură din bronz cunoscută 
sub numele "Calul de război", a 
fost îndepărtată şi ea în luna 
Mai a anului 2019. Creată de 
sculptorul englez Tessa Pullan, 
statuia a fost oferită Societății 
de Istorie şi prezintă un cal 
slăbit, fără călăreț, care aduce 
un omagiu celor peste un 
milion şi jumătate de cai şi 
catâri care au fost ucişi în luptă 
în timpul Războiului Civil. 
Acum, zace aproape ascunsă 
vederii publice, în spatele 
muzeului, unde a fost depusă. 
Oare şi această statuie ofensează, doar pentru faptul că a fost donată 
unei instituţii istorice confederate? 


"ZVONURI DE RĂZBOI" 


O statuie intitulată „Zvonuri de Război” (Rumors of war), sculptată 
de Kehinde Wiley şi instalată în urmă cu câţiva ani în Richmond -— ca 
exemplu — defineşte plastic seria artei avangardiste progresiste care 
acum împânzeşte oraşul, şi reprezintă un tânăr afro-american cu 


părul împletit ca o coadă de cal, purtând blugi rupţi în genunchi, 
adidaşi marca Nike şi un hanorac. Calul de bronz şi călăreţul stau 
sfidătoare deasupra unui piedestal din marmură în faţa Muzeului de 
Arte Frumoase din Virginia şi, poate nu chiar întâmplător, lângă 
sediul "Fiicelor Unite ale Confederaţiei” (United Daughthers of 
Confederacy). A fost dezvelit la Richmond în ziua de 10 Decembrie 
2019. Trebuie menţionat că 
înfăţişarea eroică a statuii a 
fost copiată (alţii îi spun 
"modelată”) după lucrarea 
ecvestră aproape identică din 
1907 dedicată Generalului 
confederat J.E.B. Stuart, 
aflată la puțină distanță de 
noua sculptură; câteva luni 
mai târziu, pe 7 Iulie 2020, 
după cum vă puteți închipui, 
ca ultimă ofensă, statuia 
Generalului Stuart a fost dată 
jos. 


În timp ce mii de statui 
istorice confederate au fost 
decimate, altele noi le-au luat = 
locul conform metodei | 
contraculturii care se 
desfăşoară nestingherită la 
scară națională. Au apărut statui cu Lenin, busturi cu Mao Ţe Dun, 
Engels şi Marx, iar în unele părți chiar şi ale teroriștilor din 
organizația marxist-leninistă „Black Panther” sau „Black Liberation 
Movement”, o altă organizație comunistă creată la începutul anilor 
'70, care a produs numeroase atacuri teroriste soldate cu sute de 
victime. În mod ironic, trei mari statui care îl înfăţişează pe Lenin se 
află în Statele Unite. Unul se găseşte în oraşul Seattle, un bust mare în 
Los Angeles şi altul în oraşul New York. Din fericire, statuia lui Lenin 
instalată în faţa hotelului „Mandaley” din Las Vegas şi a 
restaurantului „Piaţa Roşie”, a fost dislocată în anul 2019 în urma 
numeroaselor proteste ale turiştilor, acelaşi lucru întâmplându-se şi 
cu statuia din oraşul Willimantic, în statul Connetticut, care a fost 
înlăturată şi ea la presiunile oamenilor nemulţumiţi. În Bedford, 


Virginia, întrun memorial se găseşte chiar bustul „tătucului 
popoarelor”, odiosul criminal I. V. Stalin, căruia i-au căzut victime 
milioane de oameni nevinovaţi în gulagurile sau în gheţurile de 
necuprins ale Siberiei. Multe alte statui instalate pe proprietăţile 
adepților şi simpatizanţilor comuniști sunt momentan ascunse 
vederii, dar pentru că ne găsim în plin totalitarism de stânga, nu va 
mai dura mult şi le vom vedea şi pe ele scoase la „lumină”. Lista poate 
continua, dar mă opresc aici; despre portretele liderilor comunişti 
expuse în holurile şi campusurile universităţilor americane, parcă să 
troneze peste minţile studenţilor 
spălaţi de ideologia comunistă, 
vom vorbi cu altă ocazie. 


Astăzi, oficiul de turism al oraşului 
Richmond organizează tururi 
contra cost la locurile unde până 
nu de mult se înăltau faimoasele 
monumente confederate de pe 
Monument Avenue, "pentru a 
explora motivele ridicării 
monumentelor" ȘI, iarăşi, 
"motivele pentru care acestea au 
fost îndepărtate". O mică spălare 
de creier nu strică! Ca gheşeft, turul include şi vizitarea fostelor 
reşedinţe ale liderilor confederați: J.E.B. Stuart, Generalul Robert E. 
Lee, Jefferson Davis, Stonewall Jackson şi Matthew Fontaine Maury, 
rămase deocamdată în picioare, şi se încheie la Monumentul lui 
Arthur Ashe, al şaselea şi cel mai recent monument adăugat rămas 
neafectat pe bulevard. 


Obosit de atâtea sacrilegii săvârşite asupra lui, Richmond-ul va încerca în 
tăcere să-şi recupereze gloria de odinioară şi, poate, chiar să şteargă rănile 
atât de adânci pentru care a suferit în tăcere şi pe care le-a îndurat cu atâta 
resemnare în ultimii ani. Spiritul nemuritor al bravului General Lee încă 
pluteşte biruitor peste crestele înălțimilor din jur, şi el nu poate fi doborit 
de pe soclul istoriei... 


e Legenda imaginilor de mai sus: Judy Smith. Foto 1 — 2 - 4 (Monumentul Gen. Robert E. Lee); 3 
(Monumentul Jefferson Davis); 5 (Monumentul J.E.B. Stuart); 6 — 7 foto: Lenin Nolly, înfățișând 
rămășițele multor statui confederate, stivuite sub cerul liber; în prima imagine, statuia Gen. A. P. 
Hill, “onorat” în batjocură cu două cauciucuri atârnate de gât); foto 8 (Judy Smith), “Calul de 
război”; foto 9 - (VMFA) “Zvonuri de război”; foto 10 (detaliu), Judy Smith. 

POVESTEA MONUMENTELOR DISTRUSE 


MONUMENTUL J.E.B. STUART 


Oga 


La 14 Mai 1864, la două zile după ce generalul-maior James Ewell Brown „J.E.B.” Stuart 
a murit în urma unei răni suferite în Bătălia de la Yellow Tavern, Consiliul local din 
Richmond a creat Asociația Monumentală Stuart cu sarcina de a ridica un monument 
pentru cel mai faimos conducător de cavalerie al Armatei Confederate. Asociația 
Monumentală Stuart nu a reușit să producă un monument considerabil, având în vedere 
condiţiile dure din ultimul an de război civil și a fost dizolvată. Au trecut 25 de ani până 
când s'au făcut noi proiecte pentru a-l comemora pe Stuart. În 1892, Asociaţia 
Veteranilor Cavaleriei din Armata Virginiei de Nord s'a încorporat şi a început procesul 
de ridicare a monumentului liderului confederat. În 1903, Asociaţia a selectat proiectul 
sculptorului Frederick Moynihan, iar un an mai târziu a fost aleasă şi locaţia, pe 
Bulevardul Monumentului. La 31 Mai 1907, Monumentul J.E.B. Stuart a fost inaugurat 
în faţa unei mulţimi de zeci de mii de oameni în timpul Reuniunii Veteranilor din 

Armata Statelor Confederate, cu doar opt zile înainte de dezvelirea Monumentului 
Jefferson Davis. 


MONUMENTUL JEFFERSON DAVIS 


Inaugurat la 3 Iunie 1907 în prezenţa unei mulţimi estimate între 80.000 şi 200.000 de 
oameni, Monumentul Jefferson Davis din Richmond a durat optsprezece ani pentru a fi 
finalizat. Oficialii oraşului Richmond şi veteranii Confederaţiei au căutat să ridice un 
monument considerabil fostului preşedinte al Statelor Confederate (1861 - 1865), 
Jefferson Davis, aproape imediat după moartea acestuia survenită în anul 1889. S'a 
înfiinţat „Asociaţia Monumentului Jefferson Davis” şi s'au început demersurile de 
realizare a construcţiei proiectate. Cu toate acestea, Asociaţia nu a reuşit să obţină 
fondurile necesare până în 1896 şi a transmis această sarcină Fiicelor Unite ale 
Confederaţiei. Sub conducerea lor, monumentul a fost finalizat de arhitectul William C. 
Noland şi sculptorul Edward V. Valentin. 

MONUMENTUL STONEWALL JACKSON 


Proiectat de sculptorul local Frederick William Sievers, Monumentul Stonewall Jackson 
a fost dezvelit la 11 Octombrie 1919 în faţa unei mulţimi uriaşe de zeci de mii de oameni. 
Cu toate acestea, memorialul nu a fost singurul din Richmond pentru fostul lider 
confederat. În Iunie 1863, la o lună după moartea lui Jackson, aliaţii britanici din Sud au 


13 


creat “Jackson Monumental Fund” pentru strângerea fondurilor destinate ridicării 
memorialui Jackson în Richmond. În 1875, Fondul Britanic i-a oferit Virginiei o statuie 
de bronz a lui Jackson, care a fost plasată în Piaţa Capitoliului din Richmond. Virginia 
era încă divizată politic în deceniul de după război, aşa că guvernatorul de atunci James 
L. Kemper a folosit ocazia în spiritul unificării sentimentelor, virtutea şi onoarea pentru 
care era cunoscut Stonewall Jackson fiind admirată de întreaga lume. Treizeci şi şase de 
ani mai târziu, Fiicele Unite ale Confederaţiei (United Daughters of the Confederacy) şi 
un grup de veterani confederați au format în 1911 „Jackson Monumental Corporation” cu 
intenţia de a crea Monumentul Jackson urmând a fi plasat în rând cu celelalte de pe 
Bulevardul Monumentului; opt ani mai târziu, construcţia s'a finalizat, în toamna anului 
1919. 


MONUMENTUL LUI MATTHEW FONTAINE MAURY 


Spre deosebire de multe alte monumente ale Confederaţiei, propunerea pentru statuia 
lui Matthew Fontaine Maury nu a fost inspirată atât de cariera sa militară în sprijinul 

Confederaţiei, cât pentru a se arăta contribuţiile sale științifice. Maury este considerat de 
mulţi părintele oceanografiei moderne, iar contribuţiile sale ştiinţifice au revoluţionat 
călătoriile oceanice. Proiectat de Frederick William Sievers, care este şi autorul 
Monumentului Stonewall Jackson, Monumentul Matthew Fontaine Maury a fost dezvelit 
mulţimii la 11 Noiembrie 1929. 


MONUMENTUL GEN. ROBERT E. LEE 


Acest monument a fost propus a fi construit pentru prima dată la scurt timp după 
moartea Gen. Robert E. Lee în anul 1870. Proiectul a fost finalizat doar douăzeci de ani 
mai târziu, în 1890. Statuia ecvestră de bronz a lui Lee pe faimosul său cal numit 
„Călătorul”, a fost proiectată de sculptorul francez Jean Antoine Mercie şi turnată în 
patru secţiuni. Monumentul Generalului Robert E. Lee a fost inaugurat oficial la 29 Mai 
1890, în faţa unei mulţimi estimate de aproximativ 150.000 de oameni. Colonelul Archer 
Anderson, un fost ofițer militar confederat, a ţinut discursul principal subliniind figura 

istorică a Generalului Lee ca om de acţiune şi erou al statului său natal, Virginia. În 
2020, în urma escaladării protestelor violente de stânga şi a anarhismului, de teamă, 
guvernatorul de atunci al Virginiei Ralph Northam a ordonat îndepărtarea 
monumentului. Instanţele districtuale au menţinut decizia guvernatorului, dar decizia a 
fost contestată pe drept de asociaţiile confederate descendente. În faţa presiunii 
organizaţiilor anarhist-teroriste, Curtea Supremă din Virginia şi-a arogat dreptul de 
decizie, respingând recursul formulat (o adevărată pată neagră pe obrazul justiţiei), iar 
statuia Generalului Lee a fost înlăturată un an mai târziu, în Septembrie 2021. 


MONUMENTUL LUI ARTHUR ASHE 


După moartea sa în anul 1993, Richmond-ul a căutat să-l omagieze pe Arthur Ashe ca 
erou sportiv şi umanitar, răsplătind astfel eforturile făcute de acesta în folosul oraşului 
său natal. Ashe și-a petrecut cea mai mare parte a tinereţii în Richmond. În timpul 

carierei sale profesionale, Ashe a devenit primul bărbat de culoare care a jucat în Cupa 
Davis, primul şi singurul bărbat de culoare care a câştigat campionatele SUA şi 
Wimbledon. Înainte de moartea sa, Ashe a cooperat cu sculptorul Paul DiPasquale 
pentru a i se crea o statuie, care urma să fie plasată în faţa sălii de sport afro-americane 
din Richmond. Fostul guvernator al Virginiei L. Douglas Wilder a făcut sugestia 
controversată ca statuia să fie amplasată pe Monument Avenue. În următoarele 18 luni, 
au avut loc dezbateri publice, cu diverse opinii concentrate în jurul locației statuii lui 
Ashe. În cele din urmă, oraşul a susţinut cu îndrăzneală decizia de a plasa memorialul 
Arthur Ashe pe Monument Avenue, schimbând pentru totdeauna aspectul şi istoria 
Bulevardului. Pe 10 Iulie 1996, monumentul lui Arthur Ashe a fost inaugurat în faţa unei 
mulţimi de cca. 2.000 de oameni, iar la 3 Decembrie 1997 a fost desemnat la rândul său 
reper istoric naţional. 


ÎN CHARLOTTESVILLE 


Inainte de sfârşit, încheiem cu o simplă notă despre cele petrecute 
într'o altă localitate a Virginiei, lovită la rândul ei de seismul marxist. 


Nu departe de Richmond, la nord-vest, în micul şi frumosul orăşel 
Charlottesville, două monumente istorice confederate proeminente — 
statuia Generalului Lee şi cea a lui Thomas J. Jackson, ultima 
cunoscută sub numele de Monumentul Stonewall Jackson -, au suferit 
şi ele aceeaşi soartă tragică precum cele din Richmond. Prima de care 
am amintit, statuia Gen. Lee, ridicată în urmă cu 100 de ani în 
frumosul parc care i-a purtat numele până de curând, a fost topită în 
luna Octombrie din toamna trecută, pentru a se crea din ea — după 
cum aflăm de pe site-ul postului de televiziune marxist CNN -— „o artă 
nouă”! Ne putem imagina ce fel de artă!) Despre soarta celeilalte 
statui, nereuşind deocamdată să aflăm alte detalii prin grija cenzurii 
care ne interzice dreptul la astfel de informaţii, nu ne putem 
pronunţa, dar nu va fi nici o mirare să citim cândva într'un colţ de 
gazetă că a fost la rândul ei topită în cuptoarele Satanei, în folosul 
aceleiaşi “arte noi”. 


*) 
A Li 


- Achiziţionarea de “artă modernistă” a devenit o preocupare permanentă a Muzeului Artelor 
Fine din Richmond ca expresie a progresismului de stânga pe care-l cultivă cu asiduitate. Un 
exemplu al acestei “arte”, îl prezentăm ceva mai jos... 


e Foto1-5:Judy Smith. 


e Foto 6: Mary Ann Sullivan. 

Monumentul Stonewall Jackson din Charlottesville 
cu frumoasele basoreliefuri de la baza sa. 


Foto: Judy Smith 

Basorelieful de la baza Monumentului Stonewall Jackson mutilat de 
bandele huliganilor marxişti. Foto: Judy Smith 


Basorelieful, în forma sa originală. Foto: Judy Smith 

Monumentul Gen. Robert E. Lee din Charlottesville 
(topit în toamna anului trecut, 2023). 
Foto: Judy Smith 

NOVA “ARTĂ” 


“Om şi vegetaţie” - avangardism expus în parcul Muzeului de Arte Fine din Richmond, 
o mostră cioplită de subcultura anarhistă care parcă actualizează şi exprimă 
“momentele anului 2020” şi supunerea albilor prin “sărutul picioarelor”, un cadru 
familiar pentru cei care au fost martori la aceste momente de înjosire rasială, exprimat 
clar şi în “opera” de fată unde laba piciorului stâng rămâne conscipioasă şi îşi aşteaptă 
“clienții”... albi! Foto: (VMFA). 


